โดนตะปูตัวเล็ก ๆ ตำเท้า และมีเลือดไหลออกมา เลยบีบให้เลือดไหล แล้วเช็ดออกล้างด้วยไฮโดรเจน เลือดหยุด และ มีอาการปวดนิด ๆ เวลาเดิน นอกนั้นไม่มีอะไร อ้อ ตะปูมีสนิมด้วยจะต้องไปฉีดยาป้องกันบาดทะยักไหมค่ะ หรือรอดูอาการก่อนดีค่ะ
สวัสดีค่ะ จากที่สอบถามเรื่องวัคซีนป้องกันโรคบาดทะยักในกรณีที่มีบาดแผลจะมีคำแนะนำตามนี้นะคะ-กรณีเคยได้รับวัคซีนป้องกันโรคบาดทะยักครบ 3 เข็มและระยะเวลาหลังฉีดเข็มสุดท้ายอยู่ในช่วงน้อยกว่า 5 ปี: ไม่จำเป็นต้องฉีดวัคซีนป้องกันโรคบาดทะยักเพิ่มเติม (แม้ว่าบาดแผลจะมีความเสี่ยงต่อการติดเชื้อบาดทะยัก เช่น แผลทิ่มตำด้วยวัสดุสกปรก แผลลึกที่ปากแผลเล็ก แผลฉีกขาดปนเปื้อนเศษดินหิน หรือแผลจากสัตว์/คนกัด เป็นต้น)-กรณีเคยได้รับวัคซีนป้องกันโรคบาดทะยักครบ 3 เข็มและระยะเวลาหลังฉีดเข็มสุดท้ายอยู่ในช่วง 5 ปี - 10 ปี: พิจารณาวัคซีน 1 เข็มในกรณีแผลมีความเสี่ยงต่อการติดเชื้อบาดทะยัก (แผลทิ่มตำด้วยวัสดุสกปรก แผลที่ปากแผลเล็ก แผลฉีกขาดปนเปื้อนเศษดินหิน หรือแผลจากสัตว์/คนกัด เป็นต้น)-กรณีเคยได้รับวัคซีนป้องกันโรคครบ 3 เข็มและระยะเวลาหลังฉีดเข็มสุดท้ายเกิน 10 ปี: พิจารณาวัคซีน 1 เข็มทั้งในกรณีแผลที่มีความเสี่ยงต่อการติดเชื้อบาดทะยัก (แผลทิ่มตำด้วยวัสดุสกปรก แผลลึกที่ปากแผลเล็ก แผลฉีกขาดปนเปื้อนเศษดินหิน หรือแผลจากสัตว์/คนกัด เป็นต้น) รวมถึงในกรณีแผลที่สะอาด-กรณีไม่ทราบประวัติการรับวัคซีนป้องกันโรคบาดทะยักหรือรับวัคซีนฯไม่ครบ 3 เข็ม: แพทย์จะพิจารณาใช้ให้วัคซีนป้องกันโรคบาดทะยัก ทั้งในกรณีที่บาดแผลมีความเสี่ยงต่อการติดเชื้อบาดทะยักและแผลสะอาดค่ะดังนั้นจากที่ แนะนำให้ดูแลทำความสะอาดแผลด้วยยาฆ่าเชื้อหรือทิงเจอร์ไอโอดีนและแนะนำไปพบแพทย์เพื่อพิจารณาลักษณะบาดแผล และพิจารณาการรับวัคซีนป้องกันโรคบาดทะยักค่ะ